Lëvizja demokratike në Rusi në kërkim të një strategjie të re
Zgjedhja e Vladimir Putinit në postin e presidentit ishte një humbje e madhe për lëvizjen opozitare
Lëvizja ruse për demokraci është në kërkim të një drejtimi të ri pas zgjedhjes së Vladimir Putinit në postin e presidentit me mandat gjashtë vjeçar. Ksenia Sobchak, një personalitet televiziv kthyer në aktiviste, u tha protestuesve në Moskë se lëvizja duhet të dalë me qëllime pozitive: Në zgjedhjet e 4 marsit, Mikhail Prokhorov, një sipërmarrës miliarder, në Moskën qëndrore fitoi më shumë vota se sa zoti Putin. Këtë javë, zoti Prokhrorov pritej të formonte një parti politike. Aktivisti politik Andrei Khoroshilov e sheh këtë parti si një vazhdim të lëvizjes qytetare për vëzhgimin e votimeve. Asya Shvydkova, studente 20 vjeçare thotë se studentët kanë një interes të ri për politikën. Koalicioni kundër Putinit është duke humbur përkrahjen e ekstremistëve. Protesta e së shtunës nuk kishte flamujë të zinj të nacionalistëve dhe flamuj të kuq të komunistëve. Sergey Udaltsov, udhëheqës i Frontit të Majtë, ka bërë thirrje për organizimin një proteste të madhe, “Marshimi 1 milionësh”, në maj kundër inagurimit të zotit Putin. Më vonë ai hoqi dorë nga kjo thirrje, organizoi një marshim tjetër dhe menjëherë u arrestua. Disa orë pas arrestimit të tij, udhëheqësit liberalë u shkëputen nga fronti i zotit Udaltsov. Të vendosur për ruajtjen e mbështetjes së klasës së mesme, liberalët thonë se ata do të punojnë këtë pranverë për reforma e jo revolucion në Rusi.